bluuebunny/crossref_metadata_2025_split huggingface dataset:
Is cryptocurrency a hedge, safe haven, diversifier against Thailand, Indonesia, Philippine stock market on pre-COVID-19 and during COVID-19?
Authors:   , Keakultanes Suphawit 
Published: September 2023

This research study whether cryptocurrencies act as a hedge, safe haven or diversifier against Thailand, Philippines, and Indonesia stock exchange market. Using DCC-GARCH model and hypothesis test, we examine the hedge ratio and the conditional correlation between cryptocurrencies and TIP’s stock exchange market. The sample cover data on the return of the TIP’s index, Bitcoin, Ethereum, Tether and Litecoin from 1st January 2016 to 31st December 2021. The empirical results show that traditional cryptocurrencies, such as Bitcoin and Litecoin can act as diversifier, Ethereum can act as hedge instrument in PSEI index. Tether can act as the hedge and safe haven in PSEI and JKSE index. The safe-haven capability of Tether can change across market condition. The benefits of this research are to help investors the important understanding into diversification of cryptocurrencies. Moreover, authorities and governments would be interested in our findings if they were to engage in a deeper discussion on the role of cryptocurrencies in financial markets. This study contributes to the continuing discussion regarding the investment potential of cryptocurrencies.
Marketing strategy analysis of Thailand’s tourism during covid-19 pandemic: a case study on Phuket Sandbox
Authors:   , Dortona Michela 
Published: September 2023

This paper utilizes three marketing tools in order to identify the marketing strategy of the Phuket Sandbox scheme. It aims to discover the target group of consumers, strengths and weaknesses of the scheme, and the type of tourism products that the Phuket Sandbox has to offer to tourists. The main findings are that the destination is strong in its medical and cultural tourism products but may suffer from crime events and degradation of tourism resources. Another finding suggests that tourists who visit Phuket through the Phuket sandbox scheme falls into the middle and upper class category within generations Z, Y, X, and Baby boomers. Phuket island also offers various types of tourism products such as beach, historical, cultural, and gastronomy tourism. The finding suggests that all of these aspects obtained from the marketing analysis, have affected the policies and marketing strategy of the Phuket Sandbox scheme.
Does accounting quality reduce external financial constraints?
Authors:   , Asirapongporn Chapit 
Published: September 2023

This study investigates how accounting quality relates to financial constraints at the firm level. In this study, our first hypothesis is that higher accounting quality reduces financial constraints at the firm level. Our second hypothesis is that higher accounting quality reduces financial constraints more after IFRS adoption in 2011 than before IFRS adoption in Thailand. Our third hypothesis is that higher accounting quality reduces financial constraints more in state-owned enterprises than in privately-owned enterprises. Lastly, auditing quality could be another proxy of accounting quality. Therefore, our fourth hypothesis is that higher auditing quality reduces financial constraints at the firm level. In this study. Our results in the first hypothesis are consistent for KZ index and WW index model. However, the results in WW index model show a strong relation between accounting quality and financial constraints when compared to KZ index model. Therefore, we choose WW index to represent our results for hypothesis 2, 3 and 4. For the second hypothesis, there is no statical evidence to support this hypothesis. For the third hypothesis, our results are consistent with our expectation. For the fourth hypothesis, our test results are consistent with our expectation.
The impact of ESG performance on firm-idiosyncratic risk in the US and Canada
Authors:   , Kongpreecha Nutcha 
Published: September 2023

This paper aims to examine how environmental, social, and governance (ESG) performance affects the idiosyncratic risk of firms in the United States and Canada between 2007 and 2020. This study retrieves ESG scores and other factors from the Refinitiv DataStream, the firms used for analysis in this paper are 480 listed companies. Results show that ESG performance can reduce idiosyncratic risk in different firms' characteristics and periods. First, ESG performance can subdue the idiosyncratic risk in both sensitive and non-sensitive industries at the same level. Second, only the environmental pillar in the sensitive industry has an additional negative influence on idiosyncratic risk due to the concentration in environmentally sensitive industries of the samples. Third, high market value firms tend to benefit more from improving ESG performance than low market value firms. Fourth, the effect size of ESG performance on idiosyncratic risk of low leverage firms is larger than high leverage firms. Fifth, ESG practice shows a more considerable effect in times of recession periods compared to normal periods. Lastly, ESG performance can subdue idiosyncratic risk of firms in covid-19 period higher than in pre-covid-19 periods.
คลังข้อมูลและระบบสนับสนุนการตัดสินใจของธุรกิจการผลิตชิ้นส่วนอิเล็กทรอนิกส์
Authors:   , มณีเนตร พิชญนันท์ 
Published: September 2023

ปัจจุบันธุรกิจการผลิตชิ้นส่วนอิเล็กทรอนิกส์ขยายตัวอย่างมากเนื่องจากการพัฒนาทางเทคโนโลยีที่ก้าวหน้าและความต้องการอุปกรณ์อิเล็กทรอนิกส์ของผู้บริโภคที่มีแนวโน้วที่มีแต่จะเพิ่มสูงขึ้นซึ่งถือว่าเป็นโอกาสที่ดีทางธุรกิจ แต่ก็อาจจะส่งผลให้ธุรกิจการผลิตชิ้นส่วนอิเล็กทรอนิกส์ต้องผลิตชิ้นส่วนอิเล็กทรอนิกส์จำนวนมากและหลากหลายชนิด ทำให้ปริมาณข้อมูลในระบบการจัดการการผลิตมีมากและมีความซับซ้อน ดังนั้นจะต้องมีการนำการวิเคราะห์ข้อมูลเข้ามาช่วยในการดำเนินธุรกิจ เพราะจะทำให้เห็นถึงภาพรวม, แนวโน้มและโอกาสทางธุรกิจ และยังทำให้เห็นปัญหา, ข้อบกพร่องและสิ่งที่จะต้องปรับปรุงอีกด้วย ช่วยสร้างความได้เปรียบทางการแข่งขันเพื่อตอบสนองสภาพแวดล้อมทางธุรกิจที่เปลี่ยนแปลงไปอย่างรวดเร็วในปัจจุบันได้อีกด้วย
โครงการ “คลังข้อมูลและระบบสนับสนุนการตัดสินใจของธุรกิจการผลิตชิ้นส่วนอิเล็กทรอนิกส์” ประกอบไปด้วย 5 ระบบ ได้แก่ 1.ระบบวิเคราะห์การขายและกำไร, 2.ระบบวิเคราะห์รายการการสั่งซื้อสินค้า, 3.ระบบวิเคราะห์สินค้าคงคลัง, 4.ระบบวิเคราะห์การจัดส่งสินค้า, 5.ระบบวิเคราะห์ลูกหนี้การค้า โดยระบบพัฒนาขึ้นบนระบบจัดการฐานข้อมูล Microsoft SQL Server 2019 และใช้เครื่องมือต่าง ๆ ของโปรแกรม Tableau Desktop Version 2021.1 ในการพัฒนาระบบ
ระบบที่พัฒนาขึ้นนี้จะสนับสนุนการตัดสินใจและช่วยให้ธุรกิจการผลิตชิ้นส่วนอิเล็กทรอนิกส์สามารถวางแผนการดำเนินงาน ปรับปรุงการดำเนินงาน และเตรียมการดำเนินงานในอนาคตได้อย่างมีประสิทธิภาพมากยิ่งขึ้น
การใช้การคิดเชิงออกแบบเพื่อพัฒนาโมไบล์แอปพลิเคชันของคลินิกผิวหนังและความงาม
Authors:   , ชูสุวรรณ ลักษิกา 
Published: September 2023

ปัจจุบันความสวยความงามเป็นอีกหนึ่งความต้องการที่ทุกคนให้ความสำคัญเป็นอย่างมาก ทั้งบุคคลที่มีอายุมากหรือน้อย ฐานะรวยหรือจน ต่างก็ให้ความสำคัญเกี่ยวกับความสวยความงามไม่น้อยไปกว่ากัน ไม่ว่าจะเป็นเรื่องของหน้าตา รูปร่าง ผิวพรรณ การเปลี่ยนรูปหน้าให้ดูดีขึ้น เพราะในสมัยนี้รูปลักษณ์ภายนอกมีอิทธิพลต่อการใช้ชีวิตประจำวันของผู้คนเป็นอย่างมาก จึงทำให้ธุรกิจคลินิกผิวหนังและความงามเติบโตอย่างรวดเร็ว ซึ่งส่งผลให้ผู้ประกอบการในธุรกิจดังกล่าวต้องเผชิญกับการแข่งขันที่รุนแรงขึ้น
อย่างไรก็ตาม จากการแพร่ระบาดของโควิด-19 ทำให้พฤติกรรมของผู้บริโภคเปลี่ยนแปลงไป ส่งผลให้คลินิกผิวหนังและความงามที่ให้บริการในรูปแบบ Offline เพียงอย่างเดียวนั้น ได้รับผลกระทบจากรายได้ที่ลดลง ดังนั้นหลายคลินิกจึงเริ่มให้บริการโทรเวชกรรม (Telemedicine) เพื่อให้ลูกค้าได้พูดคุยกับแพทย์เพื่อปรึกษาปัญหาสุขภาพผิวที่เป็นกังวลได้โดยไม่ต้องเดินทางมาที่คลินิก แต่ในปัจจุบันแอปพลิเคชันสำหรับคลินิกผิวหนังและความงามที่ให้บริการโทรเวชกรรม ยังไม่สามารถตอบสนองความต้องการของลูกค้าและคลินิกได้อย่างมีประสิทธิภาพ ดังนั้นการนำความคิดเชิงออกแบบมาใช้ในการพัฒนาโมไบล์แอปพลิเคชันจะทำให้คลินิกผิวหนังและความงามสามารถอำนวยความสะดวกให้กับลูกค้าในการใช้บริการ และมีช่องทางในการเพิ่มรายได้ให้กบคลินิกที่มากยิ่งขึ้น
ระบบต้นแบบของโครงการนี้ที่ถูกสร้างด้วยแอปพลิเคชัน "Figma" ซึ่งจะช่วยให้คลินิกผิวหนังและความงามสามารถดำเนินงานได้อย่างสะดวก มีประสิทธิภาพ และตอบสนองความต้องการของลูกค้าได้มากยิ่งขึ้น
การใช้การคิดเชิงออกแบบเพื่อพัฒนาแอปพลิเคชันสำหรับเลือกศูนย์บริการฟิตเนส
Authors:   , กิตติพิชญ์วงศ์ ศุภกฤต 
Published: September 2023

ในปัจจุบันผู้คนให้ความสนใจกับสุขภาพของตัวเองมากขึ้น ฟิตเนสก็เป็นหนึ่งในตัวเลือกที่ผู้คนให้ความสนใจ แต่การค้นหาข้อมูลเพื่อใช้เป็นตัวช่วยในการตัดสินใจเลือกแบรนด์/สาขาที่จะใช้บริการยังเป็นในรูปแบบค้นหาตามเว็บไซต์ของฟิตเนสแต่ละแบรนด์ หรือการสอบถามจากคนที่สนิทหรือรู้จักที่ใช้บริการ ซึ่งยังมีข้อจำกัดในเรื่องการรู้ถึงรายละเอียดที่ไม่ครอบคลุม อันส่งผลให้ผู้ใช้ได้บริการที่อาจจะไม่ตรงใจกับตนเองเท่าที่ควร หรือต้องเสียเวลาเข้าแอปพลิเคชันหลายแอปพลิเคชัน หรือเว็บไซต์หลายเว็บ หรือสอบถามผู้คนหลายคนเพื่อให้ได้มาซึ่งข้อมูลของระยะห่างจากจุดตั้งต้นที่ตนเองสะดวก ราคา บริการ อุปกรณ์เครื่องออกกำลังกาย เส้นทางการเดินทางไปฟิตเนส เพื่อมาเปรียบเทียบและเลือกใช้บริการในแบรนด์และสาขาที่คุ้มค่ากับตนเองมากสุด

โครงการพิเศษมีการนำหลักการคิดเชิงออกแบบและระบบแนะนำมาใช้ในการพัฒนาระบบ โดยให้ผู้ใช้งานระบบจริงมาร่วมแสดงความคิดเห็นเพื่อให้ได้ต้นแบบของระบบที่ตอบโจทย์กลุ่มผู้ใช้งานมากที่สุด ซึ่งเป็นที่มาของโครงการ "การใช้การคิดเชิงออกแบบเพื่อพัฒนาแอปพลิเคชันสำหรับเลือกศูนย์บริการฟิตเนส" ที่จะเป็นต้นแบบแอปพลิเคชันที่ช่วยให้ผู้ใช้งานทางฝั่งลูกค้ามีความสะดวกมากขึ้น โดยใช้ Figma ในการสร้าง Prototype
ระบบสารสนเทศของธุรกิจจัดงานสวดอภิธรรม
Authors:   , สมมาตย์ อิทธิ 
Published: September 2023

การจัดงานศพในแต่ละพื้นที่มีรูปแบบและวัฒนธรรมในการจัดงานที่แตกต่างกัน ในภาคใต้ของประเทศไทยเอง งานสวดอภิธรรมตามหลักพุทธศาสนาก็มีรายละเอียดของรูปแบบการจัดงานที่ต่างอยู่บ้าง กล่าวคือ จะมีการจัดเลี้ยงอาหารแบบโต๊ะไทย ไว้สำหรับรับรองผู้มาร่วมงาน แสดงถึงความขอบคุณที่ได้เดินทางมาร่วมงาน มีการใช้วัสดุอุปกรณ์จำนวนมากในการจัดงาน ส.เต็นท์มงคล (นามสมมุติ) ซึ่งเป็นธุรกิจรับจัดงานเลี้ยงในพื้นที่อยู่แล้ว จึงมองเห็นโอกาสว่า งานศพ สามารถต่อยอดให้มีบริการที่ครบวงจรได้ จึงควรพัฒนาระบบสารสนเทศที่สนับสนุนการจัดงานสวดอภิธรรมขึ้น
“ระบบสารสนเทศของธุรกิจจัดงานสวดอภิธรรม” ประกอบไปด้วย 7 ระบบย่อย มีการทำงานและใช้ข้อมูลร่วมกัน ดังนี้ (1) ระบบจัดการพนักงานประสานงาน (2) ระบบจัดการข้อมูลหลัก (3) ระบบจัดการบริการงานสวดอภิธรรม (4) ระบบจัดการการชำระเงิน (5) ระบบจัดการการขนส่งวัสดุอุปกรณ์ (6) ระบบจัดการรายงาน (7) ระบบวิเคราะห์ข้อมูลบริการงานสวดอภิธรรม
ระบบที่พัฒนาขึ้นในโครงการนี้ มีจุดประสงค์เพื่อช่วยให้ธุรกิจสามารถให้บริการลูกค้าในการจัดงานสวดอภิธรรมได้อย่างครอบคลุมครบถ้วน เป็นช่องทางรวบรวมข้อมูลบริการทั้งหมดที่ธุรกิจให้บริการและข้อมูลการดำเนินธุรกิจไว้ในที่เดียวกัน นอกจากนี้ ยังจัดทำการวิเคราะห์และจัดทำรายงานให้ธุรกิจใช้ในการตัดสินใจเกี่ยวกับการวางแผนธุรกิจ การจัดการวัสดุอุปกรณ์ และการจัดการการทำงานภายในองค์กร
"What's Worth Risking Eternal Damnation for": modernism, language and the social impact of art in the works of James Joyce, Hozier, and Lil Nas X
Authors:   , Chiangprom Saranpat 
Published: September 2023

This research investigates the notion of human sexuality in selected modernist literary works from James Joyce to postmodern music by Hozier and Lil Nas X regarding the criticism of institutionalized beliefs and the depiction of sexualities. From the sexual and spiritual awakening in A Portrait of the Artist as a Young Man to the public onanism scene in Ulysses, Joyce has intensified one's apostasy and sexuality by optimizing and experimenting with the multiplicity of the meaning of words. The postmodern music selected for analysis which comprises a mid-tempo soul song titled "Take Me to Church" by Andrew John Hozier-Byrne, and a hip hop electropop song named "Montero (Call Me by Your Name)" by Montero Lamar Hill, known by his stage name Lil Nas X, construe the similar conceptualization via the presence of visual media. Regarding the subject matter of the social impact of art, the study approaches the mentioned works from Joyce, Hozier, and Lil Nas X as politically figurative novels and songs. By rejecting the “highbrow” and “lowbrow” hierarchical position of literary works, this study reevaluates the value of modernist and postmodernist arts and their interconnectedness. While Joyce insinuates his agnostic belief and attacks the Roman Catholic Church in A Portrait and Ulysses, Hozier's and Hill's works deprecate the Catholic Church's indoctrination and challenge the notion of sexualities as being regulated by biological factors and cultural and social influences. Hence, I argue in this research that modernism’s spirit has survived and expanded through time. Postmodern music, as part of postmodernism, has embraced some modernist characteristics and transcends the limitation of modernist works. Joyce’s attempts to celebrate human sexualities in the early 20th century; are, nonetheless, relevant to postmodern music artists. While Joyce vacillates between the binary opposition of the two sexes, Hozier’s and Hill’s works can be interpreted as an outstretch of art’s capacity to represent diverse sexualities beyond the dominant cultural view of gender two-sex model.
การแปลคำทำนายบนไพ่ออราเคิลชุด Soul Truth Self-Awareness Card Deck ของ Brianne Hovey
Authors:   , ฉายสุวรรณ เขมจิรา 
Published: September 2023

สารนิพนธ์ฉบับนี้จัดทำขึ้นโดยมีวัตถุประสงค์เพื่อศึกษา วิเคราะห์ และค้นหาแนวทางในการถ่ายทอดวัจนลีลาของตัวบทประเภทไพ่ทำนายดวงชะตาในไพ่ออราเคิลชุด Soul Truth Self-Awareness Card Deck ของ Brianne Hovey จากภาษาอังกฤษเป็นภาษาไทยเพื่อสร้างบทแปลที่มีอรรถรสเทียบเคียงกับต้นฉบับ ผู้วิจัยได้ศึกษาค้นคว้าข้อมูลเกี่ยวกับตัวบทคำทำนายดวงชะตาประเภทไพ่ แนวทางการวิเคราะห์ตัวบทของ คริสติอาเน นอร์ด (Christiane Nord) แนวทางการวิเคราะห์วัจนลีลาของลีชและชอร์ท (Leech and Short) แนวทางการแปลวัจนลีลาของจีน โบแอส-เบเออร์ (Jean Boase-Beier) แนวทางการแปลแบบตีความของฌอง เดอลีล (Jean Delisle) และความรู้เรื่องการตระหนักรู้ในตัวเอง (Self-awareness) เพื่อเป็นแนวทางในการวิเคราะห์ตัวบท วิเคราะห์ปัญหาในการถ่ายทอดวัจนลีลา และวางแผนแก้ปัญหาดังกล่าว

ผลการศึกษาวิจัยพบว่า ทฤษฎีและแนวทางต่าง ๆ ข้างต้นนำมาประยุกต์ใช้ในการแก้ปัญหาการแปลตัวบทคำทำนายประเภทไพ่ที่มีวัจนลีลาโดดเด่นได้ ทั้งการใช้คำศัพท์หรือวลีเฉพาะด้าน การใช้โครงสร้างประโยคที่โดดเด่น การใช้อุปลักษณ์เชิงมโนทัศน์ และการเล่นเสียงสัมผัสอักษร โดยสามารถถ่ายทอดวัจนลีลาอันมีเอกลักษณ์เฉพาะตัวไปสู่บทแปล อีกทั้งยังสามารถรักษาอรรถรสให้เทียบเคียงต้นฉบับได้
พฤติกรรมการซื้อและปัจจัยที่ส่งผลต่อความตั้งใจซื้อสติกเกอร์ไลน์ของผู้หญิงวัยทำงาน
Authors:   , จันทร์ไพศรี คุณากร 
Published: September 2023

การวิจัยครั้งนี้มีวัตถุประสงค์เพื่อศึกษา 1) เพื่อสำรวจพฤติกรรมการซื้อสติกเกอร์ไลน์ของผู้หญิงวัยทำงาน 2) เพื่อสำรวจปัจจัยที่เกี่ยวข้องกับการซื้อสติกเกอร์ไลน์ของผู้หญิงวัยทำงาน 3) เพื่อสำรวจความตั้งใจซื้อสติกเกอร์ไลน์ของผู้หญิงวัยทำงาน 4) เพื่อศึกษาอิทธิพลของปัจจัยที่เกี่ยวข้องกับการซื้อสติกเกอร์ไลน์ของผู้หญิงวัยทำงานต่อความตั้งใจซื้อสติกเกอร์ไลน์ของผู้หญิงวัยทำงาน โดยเป็นวิธีวิจัยเชิงปริมาณ ใช้การวิจัยเชิงสำรวจ โดยใช้แบบสอบถามออนไลน์เป็นเครื่องมือในการเก็บข้อมูล จากกลุ่มตัวอย่างผู้หญิง ที่มีอายุระหว่าง 22-41 ปี และมีการซื้อสติกเกอร์ไลน์ อย่างน้อย 1 ครั้ง ต่อ 3 เดือน จำนวน 205 คน

ผลการศึกษาพบว่า ผู้หญิงวัยทำงานมีความชื่นชอบสติกเกอร์ไลน์ในรูปแบบสไตล์น่ารัก และชอบคาแรคเตอร์สติกเกอร์ไลน์ แบบผู้หญิง และมีพฤติกรรมการซื้อสติกเกอร์ไลน์ โดยรวมอยู่ในระดับ มาก ปัจจัยที่เกี่ยวข้องกับการซื้อสติกเกอร์ไลน์ที่นำมาวิเคราะห์ 6 ปัจจัย ได้แก่ 1) ลักษณะเฉพาะของคาแรคเตอร์ 2) คุณค่าทางประโยชน์ใช้สอย 3) คุณค่าทางสังคม 4) คุณค่าทางอารมณ์ 5) ความพึงพอใจของผู้ซื้อ 6) ความภักดีของแบรนด์/ครีเอเตอร์ เมื่อพิจารณาค่าสัมประสิทธ์ถดถอย พบว่า ตัวแปร 4 ตัวที่มีอิทธิพลเชิงบวกต่อความตั้งใจซื้อสติกเกอร์ไลน์ของผู้หญิงวัยทำงาน เรียงลำดับจากค่ามากไปหาค่าน้อยที่สุด ประกอบด้วย ความพึงพอใจของผู้ซื้อ คุณค่าทางอารมณ์ ความภักดีที่มีต่อแบรนด์/ครีเอเตอร์ ลักษณะเฉพาะของคาแรคเตอร์ ขณะที่ตัวแปร อีก 2 ตัว ได้แก่ คุณค่าด้านประโยชน์ใช้สอย และคุณค่าทางสังคม ไม่มีอิทธิพลต่อความตั้งใจซื้อสติกเกอร์ไลน์ของผู้หญิงวัยทำงาน
อิทธิพลของการเปิดรับการสื่อสารของผู้มีอิทธิพลทางความคิด ภาวะกลัวตกกระแสจากสื่อสังคมออนไลน์ที่มีต่อความตั้งใจซื้อสินค้าที่เป็นมิตรต่อสิ่งแวดล้อม
Authors:   , สุประการ พัณณ์ชิตา 
Published: September 2023

งานวิจัยนี้มีวัตถุประสงค์คือ (1) เพื่อศึกษาการเปิดรับการสื่อสารของผู้มีอิทธิพลทางความคิดที่มีเนื้อหาเพื่อสิ่งแวดล้อม ภาวะกลัวตกกระแส ภาวะความสุขจากการตกกระแส ความอ่อนล้าจากสื่อสังคมออนไลน์ และความตั้งใจซื้อสินค้าเพื่อสิ่งแวดล้อม (2) เพื่อสำรวจอิทธิพลของการเปิดรับการสื่อสารของผู้มีอิทธิพลทางความคิดที่มีเนื้อหาเพื่อสิ่งแวดล้อม ภาวะกลัวตกกระแส ภาวะความสุขจากการตกกระแส และความอ่อนล้าจากสื่อสังคมออนไลน์ ที่มีต่อความตั้งใจซื้อสินค้าเพื่อสิ่งแวดล้อม

ผู้วิจัยศึกษาโดยใช้แบบสอบถามสำรวจแบบออนไลน์ กลุ่มตัวอย่างที่เป็นช่วงอายุ 18 – 43 ปี โดยวิเคราะห์ด้วยวิธีการสถิติการวิเคราะห์การถดถอยแบบเส้นตรงพหุคูณ (Multiple Linear Regression) ซึ่งผลการวิจัยพบว่าการเปิดรับการสื่อสารของผู้มีอิทธิพลทางความคิด มีค่าเฉลี่ยเท่ากับ 4.32 ภาวะกลัวตกกระแสจากการใช้สื่อสังคมออนไลน์ มีค่าเฉลี่ยเท่ากับ 4.36 ภาวะมีความสุขจากการตกกระแสจากการใช้สื่อสังคมออนไลน์ มีค่าเฉลี่ยเท่ากับ 1.92 ภาวะอ่อนล้าจากการใช้สื่อสังคมออนไลน์ มีค่าเฉลี่ยเท่ากับ 1.81 และความตั้งใจซื้อสินค้าเพื่อสิ่งแวดล้อมของผู้บริโภค มีค่าเฉลี่ยเท่ากับ 4.40 ซึ่งเป็นไปตามสมมติฐานที่ตั้งไว้ โดยการเปิดรับการสื่อสารจากผู้มีอิทธิพลทางความคิดที่มีเนื้อหาเพื่อสิ่งแวดล้อม มีอิทธิพลต่อความตั้งใจซื้อสินค้าเพื่อสิ่งแวดล้อม

ดังนั้นตราสินค้าสามารถนำผลการวิจัยนี้มาประยุกต์เป็นกลยุทธ์การตลาดผ่านสื่อสังคมออนไลน์ด้วยการใช้ผู้มีอิทธิพลทางความคิดที่มีเนื้อหาเพื่อสิ่งแวดล้อม เพื่อทำให้การสื่อสารการตลาดของตราสินค้ามีประสิทธิภาพมากขึ้น
ปัจจัยที่ส่งผลต่อทัศนคติและความตั้งใจซื้อเครื่องประดับโชคลางของผู้บริโภค
Authors:   , กรมขันธ์ ศุภิสรา 
Published: September 2023

งานวิจัยชิ้นนี้เป็นการวิจัยเชิงปริมาณด้วยวิธีการวิจัยเชิงสำรวจ โดยมีวัตถุประสงค์เพื่อ 1. ศึกษาบรรทัดฐานกลุ่ม การหลีกเลี่ยงความไม่แน่นอน บุคลิกภาพแบบ 5 องค์ประกอบ ทัศนคติต่อเครื่องประดับโชคลาง และความตั้งใจซื้อเครื่องประดับโชคลางของผู้บริโภค 2. วิเคราะห์ปัจจัย (บรรทัดฐานกลุ่ม การหลีกเลี่ยงความไม่แน่นอน และบุคลิกภาพแบบ 5 องค์ประกอบ) ที่มีอิทธิพลต่อทัศนคติต่อเครื่องประดับโชคลาง และความตั้งใจซื้อเครื่องประดับโชคลางของผู้บริโภค 3. อธิบายความสัมพันธ์ของทัศนคติต่อเครื่องประดับโชคลางและความตั้งใจซื้อเครื่องประดับโชคลาง 4. อธิบายความสัมพันธ์ของบรรทัดฐานกลุ่มและบุคลิกภาพแบบ 5 องค์ประกอบ ของผู้บริโภค และ 5. อธิบายความสัมพันธ์ของการหลีกเลี่ยงความไม่แน่นอนและบุคลิกภาพแบบ 5 องค์ประกอบของผู้บริโภค โดยใช้แบบสอบถามออนไลน์ (Online questionnaire) เป็นเครื่องมือในการเก็บรวบรวมข้อมูลกับกลุ่มตัวอย่าง คือ กลุ่มคนเจเนอเรชันวาย (Gen Y) ในประเทศไทย ที่มีอายุระหว่าง 23 - 42 ปี จำนวน 250 คน โดยผลการวิจัยพบว่า กลุ่มตัวอย่างให้ความสำคัญกับบรรทัดฐานกลุ่ม ในระดับปานกลาง (M = 3.62) มีการหลีกเลี่ยงความไม่แน่นอนในระดับสูง (M = 4.21) มีบุคลิกภาพแบบ 5 องค์ประกอบในระดับปานกลาง (M = 3.75) มีทัศนคติต่อเครื่องประดับโชคลางในระดับปานกลาง (M = 3.73) และมีความตั้งใจซื้อเครื่องประดับโชคลางในระดับปานกลาง (M = 3.63) ผลจากการวิเคราะห์ถดถอยเชิงเส้นแบบพหุพบว่า บรรทัดฐานกลุ่มและบุคลิกภาพแบบ 5 องค์ประกอบ มีอิทธิพลต่อทัศนคติ (β = 0.51 และ 0.26 ตามลำดับ) และต่อความตั้งใจซื้อเครื่องประดับโชคลางของผู้บริโภค (β = 0.49 และ 0.25 ตามลำดับ) ในขณะที่ การหลีกเลี่ยงความไม่แน่นอนมีอิทธิพลต่อทัศนคติและความตั้งใจซื้อเครื่องประดับโชคลางของผู้บริโภคอย่างไม่มีนัยสำคัญทางสถิติ นอกจากนี้ ยังพบว่า บรรทัดฐานกลุ่ม (r = 0.34) และการหลีกเลี่ยงความไม่แน่นอน (r = 0.42) มีความสัมพันธ์ในเชิงบวกกับบุคลิกภาพแบบ 5 องค์ประกอบ ส่วนทัศนคติต่อเครื่องประดับโชคลางนั้น มีความสัมพันธ์ในเชิงบวกกับความตั้งใจซื้อเครื่องประดับโชคลางของผู้บริโภคมากที่สุด (r = 0.88)
การโหยหาอดีต การจดจำสินค้า และความตั้งใจซื้อสินค้าในเกมออนไลน์ของผู้บริโภคเจเนอเรชันวาย
Authors:   , ทรัพย์สันทัด อิทธิพัทธ์ 
Published: September 2023

งานวิจัยนี้มีวัตถุประสงค์เพื่อสำรวจและอธิบายอิทธิพลของการโหยหาอดีตในเกมออนไลน์ พฤติกรรมการเล่นเกมออนไลน์ และการจดจำสินค้าในเกมออนไลน์ ที่มีต่อความตั้งใจซื้อสินค้าในเกมออนไลน์ของผู้บริโภคเจเนอเรชันวาย เป็นงานวิจัยเชิงปริมาณโดยมีกลุ่มตัวอย่าง 200 คน เป็นผู้บริโภคเจเนอเรชันวายที่มีอายุระหว่าง 23 – 43 ปี ในพ.ศ. 2566 หรือเกิดในช่วงปี พ.ศ. 2523 – 2543 และเล่นเกมออนไลน์อย่างน้อย 10 ปีและยังคงเล่นอยู่ในปัจจุบัน ใช้แบบสอบถามออนไลน์ในการเก็บข้อมูล วิเคราะห์ข้อมูลด้วยสถิติอ้างอิงเพื่อทดสอบอิทธิพลของตัวแปรด้วยวิธีการวิเคราะห์การถดถอยพหุคูณ (Multiple Linear Regression Analysis)

ผลการวิจัยพบว่า การโหยหาอดีตในเกมออนไลน์ของผู้บริโภคเจเนอเรชันวายอยู่ในระดับมากที่สุด ( x̅ = 4.22) การจดจำสินค้าในเกมออนไลน์อยู่ในระดับมาก ( x̅ = 3.79) ความถี่ในการเล่นเกมออนไลน์ในแต่ละครั้ง อยู่ในระดับมาก ( x̅ = 3.45) ระยะเวลาในการเล่นเกมออนไลน์ในแต่ละครั้ง อยู่ในระดับปานกลาง ( x̅ = 2.78) และความตั้งใจซื้อสินค้าในเกมออนไลน์อยู่ในระดับมาก ( x̅ = 3.69)

ผลการทดสอบสมมติฐานสรุปได้ว่า การโหยหาอดีตในเกมออนไลน์ (β = 0.210) ระยะเวลาในการเล่นเกมออนไลน์ (β = 0.207) การจดจำสินค้าในเกมออนไลน์ (β = 0.202) และความถี่ในการเล่นเกมออนไลน์ (β = 0.167) มีอิทธิพลต่อความตั้งใจซื้อสินค้าในเกมออนไลน์อย่างมีนัยสำคัญทางสถิติที่ระดับ .05
ปัจจัยที่มีผลต่อการเปลี่ยนผ่านสู่การเป็นองค์กรดิจิทัลของสํานักงานคณะกรรมการอัยการ
Authors:   , แก้วโชติ กฤตบุญ 
Published: September 2023

การวิจัยนี้มีวัตถุประสงค์เพื่อศึกษาปัจจัยที่ส่งผลต่อการเปลี่ยนผ่านสู่การเป็นองค์กรดิจิทัลของสำนักงานคณะกรรมการอัยการ และศึกษาปัจจัยที่เป็นอุปสรรคต่อการเปลี่ยนผ่านสู่การเป็นองค์กรดิจิทัลของสำนักงานคณะกรรมการอัยการ โดยการวิจัยนี้เป็นการวิจัยแบบผสมผสาน (Mixed Method) ซึ่งประกอบไปด้วยการวิจัยเชิงปริมาณ ซึ่งจะเก็บข้อมูลด้วยแบบสอบถาม โดยแจกแบบสอบถามให้กับข้าราชการธุรการที่ปฏิบัติงานในสำนักงานคณะกรรมการอัยการ จำนวน 45 คน และการวิจัยเชิงคุณภาพ ซึ่งจะเก็บข้อมูลจากการสัมภาษณ์แบบกึ่งโครงสร้างกับผู้ให้ข้อมูลสำคัญที่ปฏิบัติงานอยู่ในสำนักงานคณะกรรมการอัยการ จำนวน 7 คน โดยมีการวิเคราะห์ข้อมูลเชิงพรรณนาด้วยตารางแจกแจงความถี่ ค่าร้อยละ ค่าเฉลี่ย และส่วนเบี่ยงเบนมาตรฐาน เพื่ออธิบายปัจจัยคุณลักษณะส่วนบุคคล และปัจจัยที่ส่งผลต่อการเป็นองค์กรดิจิทัล วิเคราะห์ข้อมูลโดยหาค่าสัมประสิทธิ์สหสัมพันธ์ของเพียร์สัน หาความสัมพันธ์ระหว่างปัจจัยที่มีผลต่อการเปลี่ยนผ่านสู่การเป็นองค์กรดิจิทัลของสำนักงานคณะกรรมการอัยการ เพื่ออธิบายและวิเคราะห์ข้อมูลโดยการสร้างข้อสรุปด้วยการวิเคราะห์ประเด็นสำคัญต่าง ๆ แล้วนำมาอธิบายข้อสรุปให้กับงานวิจัยในครั้งนี้

ผลการวิจัยพบว่า 1) ปัจจัยด้านผู้นำองค์กร 2) ปัจจัยด้านผู้ปฏิบัติงาน และ 3) ปัจจัยด้านเทคโนโลยี เป็นปัจจัยที่ส่งผลต่อการเปลี่ยนผ่านสู่การเป็นองค์กรดิจิทัลของสำนักงานคณะกรรมการอัยการ และในส่วนของ 1) ความรู้และทักษะเกี่ยวกับเทคโนโลยีดิจิทัลของบุคลากร และ 2) ความพร้อมเกี่ยวกับงบประมาณและโครงสร้างพื้นฐานทางดิจิทัล เป็นปัจจัยที่เป็นอุปสรรคต่อการเปลี่ยนผ่านสู่การเป็นองค์กรดิจิทัลของสำนักงานคณะกรรมการอัยการ
การศึกษาวิจัยกระบวนการผลิตสินค้าข้าวเพื่อส่งออกของประเทศไทย
Authors:   , สุวรรณรัตน์ กัญจน์ภิเษกฐ์ 
Published: September 2023

ประเทศไทยเป็นประเทศผู้ส่งออกข้าวที่สำคัญ จากการที่ปริมาณการส่งออกสินค้าข้าวของไทยเป็นส่วนที่สำคัญของการส่งออกสินค้าเกษตรของประเทศไทย อย่างไรก็ตาม การส่งออกข้าวของประเทศไทยประสบกับปัญหาท้าทายหลายประการ อาทิ การเพิ่มขึ้นของประเทศผู้ส่งออกสำคัญรายอื่น ที่มีศักยภาพการผลิตและขีดความสามารถในการแข่งขันสูง ในการศึกษานี้ ผู้วิจัยจะทำการรวบรวมข้อมูลในที่เกิดขึ้นจริงในประเทศไทย รวมทั้งแนวโน้มการผลิตข้าวเพื่อการส่งออกของประเทศไทย ทั้งกระบวนการผลิตสินค้าข้าวและกระบวนการในการส่งออกสินค้าข้าวของไทย เพื่อเป็นการแสดงให้เห็นถึงแนวทางในการพัฒนาขีดความสามารถในการแข่งขันของประเทศไทยในตลาดโลก ทั้งการใช้เทคโนโลยี การเพิ่มมูลค่าสินค้า รวมไปถึงแนวทางในการพัฒนาความสามารถในการแข่งขันอื่นของประเทศไทยอื่นๆ การวิจัยในครั้งนี้จะแสดงให้เห็นถึงจุดแข็งที่ควรส่งเสริมและจุดอ่อนที่ต้องมีการพัฒนา เพื่อให้ประเทศไทยสามารถรักษาความเป็นผู้นำในการส่งออกข้าวและส่งผลดีต่อเศรษฐกิจต่อไป
ปัจจัยที่เป็นอุปสรรคในการให้การศึกษาแก่เด็กนักเรียนไทย
Authors:   , วิหคาภิรมย์ คุณานนต์ 
Published: September 2023

งานวิจัยฉบับนี้มีวัตถุประสงค์ เพื่อศึกษาปัจจัยที่เป็นอุปสรรคในการให้การศึกษาแก่เด็กนักเรียนไทย และเพื่อศึกษาหาข้อเสนอแนะในการแก้ไขปัจจัยที่เป็นอุปสรรคในการให้การศึกษาแก่เด็กนักเรียนไทย งานวิจัยชิ้นนี้เป็นงานวิจัยเชิงคุณภาพ โดยได้เลือกสัมภาษณ์บุคากรทางการศึกษาระดับนโยบายไปจนถึงระดับปฏิบัติการ โดยผู้ให้ข้อมูลหลัก ได้แก่ คุณครูระดับมัธยมศึกษา 3 ท่าน ในโรงเรียนกรุงเทพมหานครและต่างจังหวัด บุคลากรในกระทรวงศึกษาธิการ 1 ท่าน และบุคลากรขององค์การรัฐมนตรีศึกษาแห่งเอเชียตะวันออกเฉียงใต้ Southeast Asian Ministers of Education Organization (SEAMEO) 1 ท่าน

ผลการวิจัยพบว่าปัจจัยที่เป็นอุปสรรคในการให้การศึกษาแก่เด็กนักเรียนไทย แบ่งออกเป็น 4 ด้าน คือ ด้านงบประมาณ ด้านการบริหารจัดการบุคลากรครู ด้านนโยบายจากส่วนกลาง และด้านหลักสูตร และในแนวทางการแก้ไขปัญหา หรือแนวทางการพัฒนาระบบการศึกษาไทย พบว่าปัญหาส่วนใหญ่สามารถแก้ไขได้ด้วยการหารือร่วมกันระหว่างบุคลากรด้านการศึกษาระดับนโยบาย และระดับปฏิบัติการ นอกจากนั้นรวมถึงต้องได้รับการสนับสนุนจากรัฐบาล จะสามารถแก้ไขปัญหาและวางแผนพัฒนาการศึกษาให้มีประสิทธิภาพได้ในระยะยาว สุดท้ายงานวิจัยชิ้นนี้เสนอข้อเสนอแนะเชิงนโยบายในการแก้ไขปัญหาที่ทำให้เกิดปัจจัยที่เป็นอุปสรรคในการให้การศึกษาแก่เด็กนักเรียนไทยแก่ผู้ที่สนใจต่อไป